六(上) 每周一詩

1寄令狐郎中 李商隱

嵩雲秦樹久離居 雙鯉迢迢一紙筆

休問梁園舊賓客 茂陵秋雨病相如

2嫦娥 李商隱

雲母屏風燭影深 長河漸落曉星沈

嫦娥應悔偷靈藥 碧海青天夜夜心

3賈生 李商隱

宣室求賢訪逐臣 賈生才調更無倫

可憐夜半虛前席 不問蒼生問鬼神

4瑤瑟怨 溫庭筠

冰簟銀床夢不成 碧天如水夜雲輕

雁聲遠過瀟湘去 十二樓中月自明

5馬嵬坡 鄭畋

玄宗回馬楊妃死 雲雨難忘日月新

終是聖明天子事 景陽宮井又何人

6已涼 韓偓

碧闌干外繡簾垂 猩色屏風畫折枝

八尺龍鬚方錦褥 已涼天氣未寒時

7金陵圖 韋莊

江雨霏霏江草齊 六朝如夢鳥空啼

無情最是臺城柳 依舊煙籠十里堤

8隴西行 陳陶

誓掃匈奴不顧身 五千貂錦喪胡塵

可憐無定河邊骨 猶是深閨夢裡人

9寄人 張泌

別夢依依到謝家 小廊回合曲闌斜

多情只有春庭月 猶為離人照落花

10雜詩 無名氏

盡寒食雨草萋萋 著麥苗風柳映堤

等是有家歸未得 杜鵑休向耳邊啼

六(下) 每周一詩

1.黃鶴樓 -- 唐．崔顥
昔人已乘黃鶴去，此地空餘黃鶴樓。
黃鶴一去不復返，白雲千載空悠悠。
晴川歷歷漢陽樹，芳草萋萋鸚鵡洲。
日暮鄉關何處是？煙波江上使人愁。
*====================================*

2. 錦瑟 -- 唐．李商隱
錦瑟無端五十絃，一絃一柱思華年。
莊生曉夢迷蝴蝶，望帝春心託杜鵑。
滄海月明珠有淚，藍田日暖玉生煙。
此情可待成追憶，只是當時已惘然。
====================================

3.登金陵鳳凰臺 -- 唐．李白
鳳凰臺上鳳凰遊，鳳去臺空江自流。
吳宮花草埋幽徑，晉代衣冠成古邱。
三山半落青天外，二水中分白鷺洲。
總為浮雲能蔽日，長安不見使人愁。
====================================

4. 無題 -- 唐．李商隱
昨夜星辰昨夜風，畫樓西畔桂堂東。
身無綵鳳雙飛翼，心有靈犀一點通。
隔座送鉤春酒暖，分曹射覆蠟燈紅。
嗟余聽鼓應官去，走馬蘭臺類轉蓬。
====================================

5.蜀相 -- 唐．杜甫
丞相祠堂何處尋？錦官城外柏森森。
映階碧草自春色，隔葉黃鸝空好音。
三顧頻煩天下計，兩朝開濟老臣心。
出師未捷身先死，長使英雄淚滿襟。
====================================

6.客至 -- 唐．杜甫
舍南舍北皆春水，但見群鷗日日來。
花徑不曾緣客掃，蓬門今始為君開。
盤飧市遠無兼味，樽酒家貧只舊醅。
肯與鄰翁相對飲，隔籬呼取盡餘杯。
====================================

7. 無題-- 唐．李商隱
相見時難別亦難，東風無力百花殘。
春蠶到死絲方盡，蠟炬成灰淚始乾。
曉鏡但愁雲鬢改，夜吟應覺月光寒。
蓬萊此去無多路，青鳥殷勤為探看。
====================================

8.聞官軍收河南河北 -- 唐．杜甫
劍外忽傳收薊北，初聞涕淚滿衣裳。
卻看妻子愁何在？漫卷詩書喜欲狂。
白日放歌須縱酒，青春作伴好還鄉。
即從巴峽穿巫峽，便下襄陽向洛陽。
====================================

9.登高 -- 唐．杜甫
風急天高猿嘯哀，渚清沙白鳥飛迴。
無邊落木蕭蕭下，不盡長江滾滾來。
萬里悲秋常作客，百年多病獨登臺。
艱難苦恨繁霜鬢，潦倒新停濁酒杯。
====================================

10. 貧女 -- 唐．秦韜玉
蓬門未識綺羅香，擬託良媒益自傷。
誰愛風流高格調？共憐時世儉梳妝。
敢將十指誇鍼巧，不把雙眉鬥畫長。
苦恨年年壓金線，為他人作嫁衣裳。。
====================================